Els Premis UV d’Escriptura de Creació anuncien les obres guanyadores de la 21a edició

## Els Premis UV d’Escriptura de Creació anuncien les obres guanyadores de la 21a edició

Per resolució de la vicerectora d’Estudis de la Universitat de València, s’han donat a conèixer les obres guanyadores de la 21a edició dels Premis UV d’Escriptura de Creació. D’entre els 109 originals presentats, els jurats de les diferents modalitats convocades han declarat **guanyadores** les obres següents:

* Poesia en valencià: *Navegant de pors quotidianes,* de **Mar Navarro Llombart**, estudiant del Màster Universitari en Noves Tendències i Processos d'Innovació en Comunicació a la Universitat Jaume I de Castelló.
* Poesia en castellà: *Viñetas*, de **Rubén Roca Guillem**, estudiant de Llengües Modernes i les seues Literatures (UV).
* Narrativa en valencià: *Tot s’hereta*, d’**Estefanía Gómez Fuentes**, que cursa el programa de Doctorat en Llengües, Literatures i Cultures i les seues aplicacions (UV).
* Narrativa en castellà: *Europa*, d’**Eduardo Enrique Julia García de Almeida**, estudiant d’Estudis Hispànics: Llengua Espanyola i les seues Literatures (UV).
* Teatre: *Finestres*, d’**Irene Gimeno Ferrer**, estudiant de Filologia Catalana (UV).
* Guió de curtmetratge: *ON / OFF (05.07.23)*, de **Sara Ramírez Roque**, estudiant de Comunicació Audiovisual (UV).

En la 21a edició dels Premis UV d’Escriptura, els jurats han declarat **finalistes**, com recull la resolució, les obres següents: *Més enllà de la carn*, d’Andreu Blai Fernández-Serrano, en la modalitat de Poesia en valencià; *2728 C (el origen del Cobalto)*,  de Violeta López López, en Poesia en castellà; *Record de ton pare*, de Sergi Ponsoda Juan, en Narrativa en valencià; *A la sombra de Abul*, d’Antonio Sánchez Alemán, en Narrativa en castellà; *No necesito tu validación*, de Marco Tárraga Pérez, en Teatre; i *Holy days (días sagrados)*, de Luna Jaén Sánchez, en Guió de curtmetratge.

El lliurament dels guardons se celebrarà en un acte del qual es donaran els detalls pròximament. A més del premi de 1.000 € que s’enduu el guanyador o guanyadora de cada modalitat, les obres premiades de Narrativa i Poesia seran publicades per Edicions 96, i la de Teatre pel Servei de Publicacions de la Universitat de València. En el cas de la modalitat de Guió de curtmetratge, si a partir del text guanyador es produeix el curtmetratge abans de desembre de 2025, s’obtindrà una ajuda extra de 2.000 € per a la producció.

Els jurats de la 21a edició del certamen han estat formats per: Ismael Sempere, Carla Santángelo, Anna Maria Chover i Eva Llorenç (secretària), en Poesia en valencià; Julia Barella, Iona Ruxandra, José Ángel García, i M. Consuelo Candel (secretària), en Poesia en castellà; Mercè Pérez, Marta Meneu, Diego Segura i Cristina García (secretària), en Narrativa en valencià; Estela Sanchis, Lidia Caro, Héctor Tronchoni i Regina Bernabeu (secretària), en Narrativa en castellà; Amparo Vayà, Clàudia Serra, Manuel Cuadrado i Laura Monrós (secretària), en Teatre; Eduardo Manuel Guillot, Ramón Alfonso, Silvia Guillamón i Manuel de la Fuente (secretari), en Guió de curtmetratge.

Els Premis UV d’Escriptura de Creació estan impulsats per la Delegació d’Estudiants i organitzats pel Servei d’Informació i Dinamització d’Estudiants de la Universitat de València (Sedi) amb la col·laboració de la Facultat de Filologia, Traducció i Comunicació i de les Aules de Narratives, de Poesia, d’Arts Escèniques i de Cinema del Vicerectorat de Cultura i Societat.

* Resolució de concessió dels Premis UV d’Escriptura de Creació – 21a edició [tauler oficial UV]

Arxivat en:

, Lletres

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar